**NAZIV ŽUPANIJE: ZADARSKA ŽUPANIJA**

**NAZIV ŠKOLE: Osnovna škola Poličnik, Poličnik**

**Adresa: Dr. Franje Tuđmana 68, 23241 Poličnik**

**OIB: 86167692008**

**RKP: 12892**

**MB: 03112764**

**KLASA: 600-04/24-03/5**

**URBROJ: 2198-1-37-24-4**

**U Poličniku, 19. travnja 2024.godine**

**OBRAZLOŽENJE PRVIH IZMJENA I DOPUNA PRORAČUNA OSNOVNE ŠKOLE POLIČNIK ZA 2024. GODINU- REBALANS 1.**

**Uvod-sažetak djelokruga rada proračunskog korisnika**

Osnovna škola „ Poličnik“, obavlja djelatnost osnovnog obrazovanja, sukladno Zakonu o odgoju i obrazovanju u osnovnoj i srednjoj školi te Statuta škole. Osnovno obrazovanje obuhvaća opće obrazovanje i druge oblike obrazovanja djece i mladih. Na temelju javnih ovlasti Škola obavlja sljedeće poslove: - upise i ispise iz škole s vođenjem odgovarajuće evidencije i dokumentacije - organizaciju i izvođenje nastave i drugih oblika odgojno-obrazovnog rada s učenicima i vođenje odgovarajućih evidencija - vrednovanje i ocjenjivanje učenika i vođenje odgovarajuće evidencija o tome i vođenje evidencija o učeničkim postignućima - izricanje pedagoških mjera i vođenje evidencija o tim mjerama - organiziranje predmetnih i razrednih ispita i vođenje evidencije o njima - izdavanje javnih isprava - izdavanje potvrda - upisivanje podataka o odgojno-obrazovnom radu u e–maticu – zajednički elektronički upisnik ustanova.

Odgoj i osnovnoškolsko obrazovanje ostvaruje se na temelju nacionalnog kurikuluma, nastavnih planova i programa i školskog kurikuluma. Škola radi na temelju školskog kurikuluma i godišnjeg plana i programa.

Nastava je organizirana u jednoj smjeni u petodnevnom radnom tjednu, u MŠ Poličnik i u četiri (4) Područne škole: PŠ Visočane, PŠ Suhovare; PŠ Rupalj; PŠ Lovinac. Školu polazi 214 učenika.

**Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika ( seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, kroz školske projekte, priredbe te manifestacije u školi i šire,
* poticanje na sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
* organiziranje zajedničkih aktivnosti učenika i učitelja tijekom izvannastavnih aktivnosti

**Zakonske i druge pravne osnove**

1.Zakon o odgoju i obrazovanju u osnovnoj i srednjoj školi, NN br. 87/08, 06/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22

2. Zakon o ustanovama, NN br. 76/93, 29/97, 47/99, 35/08, 127/19, 151/22

3. Zakon o proračunu NN br. 87/08, 136/12, 15/15, 144/21

4. Pravilnik o proračunskom računovodstvu i računskom planu NN br. 124/14, 115/15, 87/16, 3/18, 108/2020

5. Proračun Zadarske županije

6. Odluka o izvršenju proračuna Zadarske županije

7. Upute za izradu i dostavu prijedloga proračuna i financijskih planova upravnih tijela, proračunskih i izvanproračunskih korisnika Zadarske županije za razdoblje 2024.- 2026. godine

8. Godišnji plan i program rada za školsku godinu OŠ Poličnik za 2023./2024. godine

9. Školski kurikulum OŠ Poličnik za 2023./2024. godine

**Procjena i ishodište potrebnih sredstava za značajnije aktivnosti/projekte**

Izvori sredstava za financiranje rada škole su:

- Opći prihodi i primici, skupina 636, državni proračun za financiranje rashoda za zaposlene, obvezne udžbenike i lektirnu građu, prehranu učenika i zalihe menstrualnih potrepština;

- Opći prihodi i primici, skupina 671, regionalni proračun za financiranje materijalnih i financijskih rashoda i obnovu nefinancijske imovine

- Vlastiti prihodi, skupina 661, prihodi od najma školske sportske dvorane za poboljšanje učeničkog standarda, održavanje dvorane i financiranje materijalnih rashoda škole

- Prihodi za posebne namjene, skupina 652, sastoji se od prihoda od uplata djelatnika za školsku marendu, roditelja za osiguranje učenika i troškove popravka opreme

- Pomoći, skupina 636, iz proračuna Općine Poličnik za poboljšanje učeničkog standarda i financiranje materijalnih rashoda škole, te nabavu radnih bilježnica

 **636 Državni proračun**:

 Plan 2024. - 849.040,00 €

 Rebalans- 857.240,00 €

Prihodima iz državnog proračuna predviđeno je financiranje rashoda za zaposlene (plaće i doprinosi), ostalih rashoda za zaposlene ( pomoći, dar za djecu, jubilarne nagrade, otpremnine, regres, božićnica), naknade troškova zaposlenima- prijevoz na posao i s posla, nabava obveznih udžbenika za učenike i lektirne građe, prehrana učenika i zalihe menstrualnih potrepština. Rebalansom su planirani veći prihodi zbog povećanja koeficijenata odnosno plaća.

 **671 Županijski proračun**-iznos planiranog prihoda:

 Plan 2024.- 99.936,43 €

 Rebalans- 113.188,92 €

Prihodima iz županijskog proračuna predviđeno je financiranje materijalnih i financijskih rashoda poslovanja škole, prvenstveno podmirenje ugovornih obveza škole za energente, zakupnine i najamnine (prijevoz učenika), tekuće režijske troškove i usluge, održavanje i popravak opreme, nabavu uredskog materijala, rashoda za stručno usavršavanje zaposlenika i ostale naknade troškova zaposlenika.

Uputom za izradu Prvih izmjena i dopuna Proračuna Zadarske županije za 2024. godinu, dostavljen je obračun bilančnih prava za financiranje materijalnih i financijskih rashoda osnovnih škola, koji se vrši na slijedeći način:

Prvi kriterij su godišnje obveze škola i to: ugovorene obveze za energente; higijenske potrepštine; zakupnine i najamnine (prijevoz učenika); računalne usluge i godišnji sistematski pregledi zaposlenika.

U ovu skupinu rashoda ubrajaju se i rashodi za materijal i dijelove za tekuće investicijsko održavanje i usluge tekućeg investicijskog održavanja.

Drugi kriterij za utvrđivanje bilančnih prava ostvaruje se iz mase bilanciranih prava osnovnog školstva Zadarske županije za financiranje minimalnog standarda koja nisu raspoređena na temelju prvog kriterija.

Primjenom ovih kriterija došlo je do promjene iznosa bilanciranih prava utvrđenih Proračunom Zadarske županije za 2024. godinu.

 „Ugovoreni“ iznosi raspoređeni su temeljem prvog kriterija na slijedeće pozicije:

- energija (ukupno sa svim potpozicijama)

- higijenske potrepštine

- zakupnine i najamnine (za prijevoz učenika)

- zdravstvene usluge (za sistematske preglede zaposlenika)

- računalne usluge

- materijal i dijelovi za tekuće i investicijsko održavanje

- usluge tekućeg i investicijskog održavanja.

 Iznos „po kriteriju“, izračunat na temelju drugog kriterija, odnosi se na bilancirani iznos za materijalne i financijske rashode koji nisu obuhvaćeni prvim kriterijem.

Povećanje i smanjenje sredstava u odnosu na plan vidljivo je na sljedećim pozicijama:

|  |  |  |  |  |  |
| --- | --- | --- | --- | --- | --- |
| ***opis*** | ***konto*** | ***izvor*** | **plan 2024** | **Rebalans 1.** | ***povećanje /smanjenje*** |
| **Službena putovanja** | **32111** | **45** | 1.100,00 | 3.000,00 | 1.900,00 |
| **Stručno usavršavanje** | **32121** | **45** | 400,00 | 300,00 | -100,00 |
| **Ostale naknade tr. zaposlenika** | **32149** | **45** | 1.100,00 | 1.300,00 | 200,00 |
| **Uredski materijal i ostali mat.rashodi** | **32211** | **45** | 5.971,43 | 7.753,92 | 1.653,34 |
| **Materijal i sirovine** | **32221** | **45** | 650,00 | 650,00 | 0,00 |
| **Električna energija** | **32231** | **45** | 9.000,00 | 11.500,00 | 2.500,00 |
| **Lož ulje** | **32234** | **45** | 20.000,00 | 22.000,00 | 2.000,00 |
| **Mat.i dijelovi za tek.i investicijsko održavanje** | **32241** | **45** | 2.500,00 | 2.000,00 | -500,00 |
| **Sitan inventar** | **32251** | **45** | 665,00 | 1.000,00 | 335,00 |
| **Službena radna odjeća** | **32271** | **45** | 0,00 | 500,00 | 500,00 |
| **Usluge telefona pošte i prijevoza** | **32311** | **45** | 2.000,00 | 1.550,00 | -450,00 |
| **Usluge tek. i investicijskog održavanja** | **32321** | **45** | 3.000,00 | 2.000,00 | -1.000,00 |
| **Komunalne usluge** | **32341** | **45** | 5.000,00 | 6.000,00 | 1.000,00 |
| **Prijevoz učenika oš** | **32353** | **45** | 42.000,00 | 45.500,00 | 3.500,00 |
| **Prijevoz učenika oš-terenska nastava** | **32353** | **45** | 1.000,00 | 1.000,00 | 0,00 |
| **Zdravstvene i veterinarske usluge** | **32361** | **45** | 1.870,00 | 3.600,00 | 1.730,00 |
| **Intelektualne i osobne usluge** | **32371** | **45** | 600,00 | 500,00 | -100,00 |
| **Računalne usluge** | **32389** | **45** | 1.660,00 | 1.775,00 | 115,00 |
| **Ostale usluge** | **32399** | **45** | 270,00 | 250,00 | -20,00 |
| **Premije osiguranja** | **32921** | **45** | 665,00 | 600,00 | -65,00 |
| **Članarine** | **32941** | **45** | 265,00 | 240,00 | -25,00 |
| **Ostali nespomenuti rashodi poslovanja** | **32999** | **45** | 150,00 | 100,00 | -50,00 |
| **Bankarske usluge i platni promet** | **34312** | **45** | 70,00 | 70,00 | 0,00 |
| **Zatezne kamate** | **34333** | **45** | 0,00 | 0,00 | 0,00 |
| **UKUPNO REDOVNA DJELATNOST:** |  |  | **99.936,43** | **113.188,92** | **13.252,49** |

 **661** **Vlastiti prihodi -** iznos planiranog prihoda:

 Plan 2024.- 14.200,00 €

 Rebalans- 16.240,00 €

Vlastiti prihodi na rebalansu planirani su u većem iznosu nego u planu za 2024. godini, jer očekujemo veći priljev prihoda nego što smo planirali.

Vlastitim prihodima predviđeno je financiranje materijalnih rashoda koji proizlaze iz korištenja školske sportske dvorane, a ne mogu se pokriti minimalnim standardom. Kao i poboljšanje učeničkog standarda prema planu i programu rada škole.

 **652 Prihod za posebne namjene:**

 Plan 2024. - 3.450,00 €

 Rebalans – 3.450,00 €

Namjenski prihodi od sufinanciranja obuhvaćaju prihode od uplata djelatnika za prehranu u školskoj kuhinji i uplate roditelja za osiguranje učenika, te prihode za financiranje troškova popravka oštećene opreme i udžbenika nastale od strane učenika.

 **636 Prihodi JLS- Općina Poličnik**

 Plan2024.- 29.950,00 €

 Rebalans- 29.950,00 €

Prihodima Općine Poličnik predviđeno je financiranje prijevoza učenika u Zagreb na nagradni izlet na kraju školske godine. Financiranje materijalnih rashoda i usluga za tekuće i investicijsko održavanje, financiranje priredbi i projekata, te nabavu radnih bilježnica za učenike.

 Ravnatelj

 Elvis Alić, prof.

Predsjednica školskog odbora

Jadranka Štulić